cyanic-selkie/wikianc huggingface dataset:
Amaedola ba Faosatönia
Amaedola Sebua
Nifotöi amaedola sebua ma nidunö-dunö, ya'ia da'ö hikaya si fakhai ba wa'auri ma ba gamuata niha, aurifö ba he ngawalö hadia ia zi so ba danö. Hikaya andrö asese göi latötöi ia manö-manö. Hikaya simane da'e arakha fagölö ira nifotöi dongeng, "fabel" ma legenda ba li Indonesia. Börö da'ö ösi gamaedola andre tenga sindruhu alua me föna. Ha si tumbu ma salua ba gera-era niha ia.
So dombua faosatö fonga'euta nidunö-dunö. Sara, nidunö-dunö nifotöi manö-manö ya'ia da'ö tunöŵa ma hikaya sanandrösa ba wa'auri Niha, aurifö ba danö, ma gofu hadia ia zi so ba danö. Dua, manö-manö nifolagu ma nifo'amuata ba wanguma'ö ya'ia.
Ohitö dödö wanutunö ya'ia, ya'ia da'ö ba wangoroma'ö waö-waö wa'auri nitutunö he niha ba he aurifö. Na lahaogö la'osisiö nidunö-dunö andrö dania ba oroma zatulö ba si lö atulö ba zi no alua bakha ba nidunö-dunö si tobali tuho wamaha'ö. Mufahökha si'ai ba dödö zamondrondrongo duho da'ö ena'ö la'aröu'ö ira ba gamuata si lö atulö ma si lö sökhi ba lafalua zi sökhi simane ni'oroma'ö zi samösa niha ma aurifö si tobali famaedo ba nidunö-dunö andrö.
Lagu wanura nidunö-dunö andrö fagölö ira lagu wanura sinura si to'ölö, lö amöböta ba wama'oli ngawua wehede ma ba wamagölösi li ba gi'o ngaroro wehede. Duma-dumania Hikaya Laowömaru, Hikaya Oyo ba Susua, btn.
So lima ngawalö gamaedola sebua ma nifotöi manö-manö:
Amaedola Side-ide
Faosatö si dua, tefotöi ia amaedola side-ide. Faoma ira gamaedola sebua. Faoma te'guna'ö ba wama'ema ösi dödö ba niha bö'ö faoma famaedo, tenga nifamahötowa (li Indonesia secara tidak langsung), ba tefa'ema ia ba zi sambua ngaroro wehede. Ba li Indonesia, amaedola side-ide andre fagölö ira nifotöi pepatah. Asese tefalua da'e na mutegu gamuata si lö atulö ma si lö sökhi nifalua zi samösa niha, ma zui fame'e mene-mene ba niha sato, ba tanö bö'önia. Duma-dumania:
Ohitö dödö wa mu'oguna'ö wamaedo ba wama'ema ösi dödö, ya'ia da'ö: sara, ena'ö baga wanguma'ö; dua, ena'ö omasi niha wamondrondrongo; tölu, ena'ö böi tetutu dödö dandrösa huhuo; öfa, ena'ö abölö mangöhökha ba dödö gofu haniha manö zamondrongo.
Amaedola Nihohoi'ö Fanguma'ö
Amaedola nihohoi'ö fanguma'ö, ya'ia da'ö fama'ema ösi dödö faoma ngaroro wehede nifa'oli-oli fangoguna'ö fehede si fagölö li ba gi'o ma ba hogu ngaroro wehede. Ba li Indonesia latötöi gamaedola simane da'a ''pantun".
Ohitö dödö wama'ema ösi dödö faoma nihohoi'ö fanguma'ö fagölö ira gohitö dödö ba gamaedola side-ide. Hiza'i fama'ema ya'ia tenga ha sandroto fehede. Tola manö ngafulu ngaroro wehede ero tehaehagö. Fanguma'ö ya'ia itaria ba fadema-dema li ma falali-lali ira dome ba sowatö. Duma-dumania na lafalua hendri-hendri ba ginötö alua walöŵa ba tola manö lafatua da'ö mato ha'uga kali falali-lali i'otarai me te'owai dome, tebe'e nafo dome, btn.
So mato felendrua ngawalö gamaedola nihohoi'ö fanguma'ö, ya'ia da'e:
Tabe'ela ma bude-bude ba ndra'alawe
Taba'ele andre ba no sambua amaedola nihohoi'ö fanguma'ö, nifalua ndra alawe moroi ba mbanua zowatö ba ira alawe dome ba walöŵa. Famalua ya'ia ba falali. Si'oföna lafa'ema nösi dödöra ira alawe zowatö. Aefa da'ö latema ira alawe dome. Ba na no falali mato fasakali ba laböhöli si fao fa'igi ba wehede safuria. Fahuhuosa fao amaedola da'a ha bude-bude si tobali lala wangahatö dödö faoma fatambai. Duma-dumania
Sowatö:
Tome:
Hendri-hendri
Hendri-hendri no sambua amaedola nifolagu fanguma'ö, he ba wama'oli fehede ba he göi fanou'ö fehede si fagölö li ba gi'o ngaroro wehede. Fama'ema ya'ia hulö ni'anunöisi, itaria faoma fehede sabe'e, alio, ba alaŵa li ba itaria göi muhou-hou'ö, adawa li, ba nihaogö-haogö. Tefalua da'a ba ginötö walöŵa simane na manema'ö dome ma ba wame'e afo dome. Tola lafalua ira satua ndra matua ba he göi ira satua ndra alawe. Famalua hendri-hendri andrö ba fagati-gati ira satua zowatö ba satua dome hulö zi fadema-dema li.
Gobobaru
Gobobaru no sambua desa ba Kecamatan Simuk, Kabupaten Nias Selatan. Kodenia ba wamatörö Indonesia 12.14.28.2005.
Amaedola ba Faosatönia
Olola nafo ba olola mbawi böwö
Olola hulö fagölö ira hendri-hendri. Faoma hulö ni'aunöisi wanguma'ö ya'ia. Amaehutara ya'ia da'e: na ba hendri-hendri, samösa niha ifa'ema zi sambua fehede mato ha'uga ngaroro wehede. Na so niha bö'ö sama'ema hendri-hendri ba ifa'ema hendrin-hendrinia ba ngaroro wehede nifilinia samösa si lö fagölö ba hendri-hendri nawönia si föföna. Na ba golola ngaroro wehede nifa'ema zi samösa niha ba ifuli iŵa'ö ma iwaulisi wanguma'ö niha bö'ö sama'ema olola.
Maola
Maola andre tola teŵa'ö fagölö ira nösi wahuhuosa zi dombua faosatö niha. Famalua ya'ia hulö ni'anunöisi ba falali-lali wanguma'ö ero sara ngaroro wehede iŵa'ö si samösa ba itema niha bö'ö faoma ngaroro wehede si faudu. Lafalua da'a ya'ira satua ndra alawe ba wame'e ba ba wanema afo.
Motu-motu
Motu-motu no sambua lala wame'e mene-mene ba ndraono si bohou ebua faoma fehede nihaogö fama'oli simane pantun ba li Indonesia. Sama'ema mene-mene da'a ba ira satua.
Bölihae
Bolihae andre tefalua na möi ba walöŵa ma namöi ba gowasa si tobali fondrara dödö ba wofanö (böli hae-hae wofanö). Tefaua da'a fatua lö murugi golayama zowatö. Ifalua da'e niha nifotöi Lagigia. Tebörögö faoma fanguhugö nidönia'ö Lagigia ba na no aefa lahuhugö ira matua ba lalau liŵa-liŵa ira alawe. So tölu ngawalö mbölihae si tola tefalua, ya'ia da'ö: bölihae dome, bölihae nuwu, bolihae mbanua ma sowatö.
Hoho
Hoho no sambua lala wama'ema ösi dödö faoma ngaroro wehede nihaogö fama'oli ba si fagölö li garongoa hogu ngaroro wehede. Ba li Indonesia tefotöi ia puisi. Ösinia tola fakai ba waö-waö wa'aso niha ba Danö Niha (li Indonesia, mitos), sifakhai wa'afaduhu tödö khö Lowalangi, fakha ba huku, mene-mene ba zato, fondrara dödö, btn. Sama'ema hoho tefotöi Ere Hoho.
Oya ngawalö nifotöi hoho, simane Hoho Folaya ba Zimate, Hoho Folaya ba Wanaru'ö Öri ma Banua, Hoho Folaya ba Wamasindo Gowe Zalaŵa, Hoho Folaya ba Wamatörö Töi, btn.
So göi zanguma'ö wa hoho andrö no töi furugö ia. Faosatönia oya ngawalö simane amaedola, motu-motu, mene-mene, ngenu-ngenu, lailö, hubölö, hoho ba gowasa, manö-manö, nidunö-dunö, hendri-hendri, bölihae, taba'ele, kibu-kibu, debu-debu, maola-maola, faöndrua, mbölö-mbölö, olola, btn.
Ngenu-ngenu
Ngenu-ngenu hulö fagölö ira hoho börö me ngaroro wehede ni'oguna'ö oi nihaogö fama'oli ba li arongoa hogu fagölö, hiza'i ösi ngenu-ngenu abölö aolo ba wanutunö fa'atosasa dödö nitörö zi samösamösa niha. Duma-dumania:
Lailö
Hulö simane ngenu-ngenu ia, hiza'i ösi lailö ha sambalö fama'ema wa'amarase dödö zi samösa niha börö me tebai ifa'ema nösi dödönia ma tebai ihalö nono alawe somasi ma si no mamesu tödönia. Simanö göi ba wa'atosasa dödö nifalua niha khönia. Duma-duma lailö ba wa'awakhö-wakhö dödö nono alawe:
Hiŵö
Hiŵö no sambua lagu wanari nifalua dome na larugi nomo zowatö. Samalua fanari da'a ha ira matua. Ya'ira sanari ba fagohe tanga ba manari ira ba zi sara lala ba lahiŵö-hiŵö ira furi zondrönia'ö.
Bakha ba wanari simane so hua wasuwöta. Me larugi tome, ba lö la'ila na edöna latema'ö ira ya'ira sowatö ma zui labali'ö ira udu. Börö da'ö lafa'oli ira ira'alawe ba gotalua hiŵö-hiwö dome ba ira matua zowatö ena'ö böi alua wasöndrata. Aefa hiŵö-hiŵö tefalua wanari himba.
Faöndru
Faöndru no sambua hoho nifalua ndra si bohou ebua ba wamahi'a tödö ba wanga'asogö ma ba wangaro'ö fahasara dödö bakha ba mbanua.
Fo'ere
Fo'ere andre ba no sambua hoho nifalua ndra ere me föna me lö nasa tohare mbanua Niha Keriso ba Danö Niha. Ba wogaoni bekhu ndra satua meföna ena'ö lafondrondrongo gangandröŵa dödö ndraonoa ma ira ma'uwura, ibözi wondrahi ere andrö faoma fanötöi elemu si so khönia. Duma-dumania na tefadöhö zofökhö ba la'erei simane da'a
Na'ai
Na'ai ya'ia da'ö no sambua desa ba Kecamatan Sidua'öri, Kabupaten Nias Selatan. Kodenia ba wamatörö Indonesia 12.14.25.2010.
Ma'ufa
Ma'ufa ya'ia da'ö no sambua desa ba Kecamatan Simuk, Kabupaten Nias Selatan. Kodenia ba wamatörö Indonesia 12.14.28.2003.
Laŵira II
Laŵira II no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2010.
Sisobahili Tabaloho
Sisobahili Tabaloho no sambua desa ba Kecamatan Gunungsitoli, Kota Gunungsitoli. Kodenia ba wamatörö Indonesia 12.78.01.2028.
Ononamölö I Lot
Ononamölö I Lot ya'ia da'ö no sambua desa ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2001.
Laŵirasatua
Laŵirasatua ya'ia da'ö no sambua desa ba Kecamatan Lotu, Kabupaten Nias Utara. Kodenia ba wamatörö Indonesia 12.24.01.2002.
Tefa'ö
Tefa'ö no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2004.
Lölöfaoso Tabaloho
Lölöfaoso Tabaloho no sambua desa ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2004.
Taluzusua
Taluzusua no sambua desa ba Kecamatan Sidua'öri, Kabupaten Nias Selatan. Kodenia ba wamatörö Indonesia 12.14.25.2007.
Kecamatan Lahewa Timur
Lahewa Timur no sambua kecamatan ba Kabupaten Nias Utara, Provinsi Sumatra Utara, Indonesia. Kodenia ba wamatörö Indonesia 12.24.11. So khönia 7 desa.
Gobo
Gobo ya'ia da'ö no sambua desa ba Kecamatan Simuk, Kabupaten Nias Selatan. Kodenia ba wamatörö Indonesia 12.14.28.2001.
Ulu'idanöduo
Ulu'idanöduo ya'ia da'ö no sambua desa ba Kecamatan Sidua'öri, Kabupaten Nias Selatan. Kodenia ba wamatörö Indonesia 12.14.25.2004.
Umbusohahau
Umbusohahau no sambua desa ba Kecamatan Sidua'öri, Kabupaten Nias Selatan. Kodenia ba wamatörö Indonesia 12.14.25.2005.
Laowöwaga
Laowöwaga no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2001.
Lukhulase
Lukhulase no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2002.
Gondia
Gondia no sambua desa ba Kecamatan Simuk, Kabupaten Nias Selatan. Kodenia ba wamatörö Indonesia 12.14.28.2004.
Silinabaru
Silinabaru ya'ia da'ö no sambua desa ba Kecamatan Simuk, Kabupaten Nias Selatan. Kodenia ba wamatörö Indonesia 12.14.28.2006.
Silina
Silina no sambua desa ba Kecamatan Simuk, Kabupaten Nias Selatan. Kodenia ba wamatörö Indonesia 12.14.28.2002.
Tetehösisorowi
Tetehösisorowi no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2003.
Tugalalauru
Tugalalauru no sambua desa ba Kecamatan Lahewa Timur, Kabupaten Nias Utara. Kodenia ba wamatörö Indonesia 12.24.11.2005.
Famangowalu Ono Matua
=Famangowalu Ono Matua= Fangowalu ma falöŵa no sambua halöŵö nifalua niha ba zi sagörö uli danö. Famalua ya'ia ba oi fabö'öbö'ö ero banua molo'ö sito'ölö ma goigoi hada zamösana.
Kecamatan Namöhalu'esiŵa
Namöhalu'esiŵa no sambua kecamatan ba Kabupaten Nias Utara, Provinsi Sumatra Utara, Indonesia. Kodenia ba wamatörö Indonesia 12.24.05. So khönia 11 desa.
Famangowalu Ono Matua
Simanö göi ba Danö Niha. Fangowalu nono matua ba Danö Niha tefalua molo'ö goigoi hada zi no tefakhoi ba wondrakö ba nöri zamösana. Fefu ngawalö halöŵö nifalua ba no muzaraini bakha ba wondrakö simane goigoi waöwaö halöŵö, ha wa'ebua mböŵö tehalö ba zangowalu (solemba), hewisa lala wama'ema böwö irege alua ba te'asiwaisi fefu halöŵö sifakhai ba walöŵa.
Sura andre mitou ba ha waöwaö wamalua falöŵa molo'ö fondrakö ba ma'uwu zi Lima Ina (nga'ötö mado Gulö, Zebua, Waruwu, Hia, ba Zai) Moro'ö.
Eluaha Wehede
Fehede fangowalu (pernikahan) te'otomosi ia moroi ba wehede owalu (kawin, nikah). Fehede owalu fao ba ngasi halöŵöa (kata kerja). Eluahania halöŵö nifalua zi samösa ono matua ma ono alawe si no biha boto ba wamazökhi ngambatö sibohou.
Ono matua nifangowalu tefotöi ia sangowalu (kata benda). Na ono alawe ia ba tefotöi ono nihalö ma ni'owalu. Halöŵö nifalua nono matua andrö tefotöi mangowalu (menikah) ma faöli (ba li Niha Raya). Ono alawe ni'owalusi zangowalu, tetötöi ia ni'owalu ma mowatö (ba li Niha Raya). Tefotöi göi ia ono nihalö ma sowatö ba Li Niha Raya.
Famalua Walöwa
Famalua falöŵa molo'ö fondrakö Moro'ö ha sambua fo'amuata ia ba gotalua zoya ngawalö gamuata ba wamalua falöŵa molo'ö fondrakö si so ba Danö Niha. Molo'ö fondrakö Moro'ö so mato 14 ngandroto halöŵö nitörö ba wamalua falöŵa nono matua. I'otarai wamobörö me teb'e li igere tefasao ni'owalu (ono nihalö) ba nomo nono matua sangowalu. Ba so nasa mato 6 (önö) ngandroto halöŵötö nitörö na no aefa wamasao ni'owalu.
Fa'ara ginötö ni'oguna'ö ba wamalua fangowalu lö nihonogöi wondrakö ba lö goigoi nia irugi ma'ökhö andre. Ha fahasara dödö zi darua ngambatö (ngambatö zangowalu ba ni'owalu) zi tobali goigoinia. Na so wahasara dödö faoma fatambai ba tola manö tefalua bakha ba zi sara waŵa, dua waŵa, ma töra.
Waöwaö Halöŵö
Halöŵö sedöna tefalua na no so wahasara dödö zi dombua ngambatö (ngambatö zo ono ono matua ba ono awawe), ya'ia da'e:
Fame'e Laeduru
Töi halöŵö siföföna, Fame'e Laeduru. Tuho nifalua ba da'a ya'ia da'ö fama'ema ösi dödö nono matua sedöna mamakhai si tenga bö'ö ba niha ni'ondrasira. Töira ya'ira sangondrasi tefotöi tome ba niha ni'ondrasi tefotöi sowatö.
Sito'ölönia sama'ema ösi dödö dome khö zowatö so samösa niha nituyu nifotöi Balöndrela (pengantara). Niha da'e zangombakha ösi dödö dome wa omasi ira lafohu nono alawe, ono zowatö. So dombua halöŵö zi tola tefalua ba ginötö da'ö, ya'ia da'ö: 1. fame'e bola numönö (pelamar) khö zowatö. Töi bö'ö halöŵö da'ö Famöbögö ba Zihara Afasi. Itaria göi laŵa'ö samaigi böŵö ; 2. Fame'e köla.
Famaigi Böwö
Na halöŵö nifalua ha same'e bola ma mamaigi böwö be'elö nibe'e dome oi fabö'öbö''ö molo'ö fetaro zatua nono awale ba hada. Na fetaronia bosi si walu, ba be'elö dome ya'ia da'ö: 1. Tebe'e nifotöi Siakhi zi ŵalu fa'ebua 2 wa 4 alisi (dua waöfa); ba 2. Öba bulu ndru'u fa'ebua 4 (öfa) alisi bawi.
Fame'e Köla
Na nifalua fame'e köla ba be'elö zi lö tolalö tebe'e ya'ia da'ö: 1. Köla fa'ebua 10 saga ana'a. Na lafatö ia ba mbawi ba fagölö ira zi 4 x 4 (öfa wa'öfa) alisi bawi; 2. Siakhi zi walu fa'ebua 2 x 4 (dua wa'öfa) alisi bawi; 3. Öba bulu ndru'u fa'ebua 1 x 4 (öfa) alisi bawi. Ba ginötö da'a, baŵa si dua döfi 2021 si öfa alisi bawi ba Moro'ö töra-ambö Rp 1.600.000,-
Baero da'ö lö-tola-lö te'ohe nafo nifa'anö bakha ba zi 4 (öfa) ngawua bola nafo: 1. Bola nafo göla (bola göla); 2. Bola ba zirege; 3. Bola mbanua; 4. Bola famatu'a li. Baero nafo, ösi mbola göla so laerduru ni'azökhi moroi ba wirö (perak).
Ba ginötö da'ö tefodiwo dome faoma bawi, sara ni'a ba sara ni'ohe. Tefotöi da'a famolaya. Na ha maigi böwö nifalua, ba wangandrö lö tetötöi döi nono matua ba ono alawe. Na nifalua fame'e köla ba teohe ba wangandrö nono matua ba ono alawe nifohura ba tetötöi döira ba wangandrö andrö.
Femanga Famorudu Nomo
Famorudu nomo ma ba li Indonesia tetötöi ia mempersatukan keluarga pihak laki-laki dan perempuan no sambua halöŵö na no aefa wame'e köla. So dua faosatö halöŵö ba da'a:
Ba ginötö da'a te'oroma'ö mböwö ni'andrö zatua nono alawe ba si lö-tola-lö ibe'e satua nono matua sangowalu. He na bosi si ŵalu na he na si siŵa ba so mato ŵalu motöi zinangea ibe'e satua nono matua ke zatua nono nihalö ma ni'owalu, ya'a da'e:
Sanandrösa khö zatua ba talifusö nono nihalö
Sanandrösa khö dalifusö sahatö
Orudua fefu = 7 x 4 alisi (fitu waöfa) bawi
Sanandrösa ba mbanua
Orudua fefu = 6 x 4 alisi (önö waöfa) bawi
Lala ndriwo
Baero mböwö nibe'e ba si lö-tola-lö te'asogö ya'ia da'ö nifotöi lala ndriwo. Töitöi nia, ya'ia da'e:
Moguna mutöngöni wa fame'e böwö da'e ba oi fa hasara dödö. Na so ba tola mu'osamuzaigö wame'e ba na lö'ö ba ginötö walöŵa ba tola mube'e ba ginötö miföna na sö mboto.
Fanulo Ana'a
Fatua lö alua walöŵa ba satua nono alawe möi ba nomo zatua nono matua sedöna mangowalu ba wanulo ana'a. Fanulo ana'a eluahania fanu'a wa'abua gana'a ma famatö hölihölinia ba mbawi. Halöŵö nifalua ya'ia da'ö manga'i böwö. Ba ginötö da'e tefolaya zatua nono alawe. Tefodiwo ira 2 x 6 alisi ma 2 wa sazilo bawi, sageu nifahö sitobali diwo ba sageu zauri, ni'ohera na mangawuli ira. Na so wa hasara dödö famolaya andrö tola göi ha sageu bawi fa'ebua öfa alisi. Ba ginötö da'a tearo'ö mbongi wa'alua walöŵa.
Fame'e Fakhe
Mato ha'uga migu fatua lö alua walöŵa ba tebe'e wakhe soguna, ö niha ba ginötö walöŵa. Me föna, fakhe nibe'e andrö ba ulitö. Börö da' oi la atöi tödöra ginötö ni'oguna'ö ba wanutu ulitp andrö tobali böra.
Fame'e Ono Nihalö
Tuho dödö ba wame'e ono nihalö ya'ia da'ö la'odödögö wame'e ono nihalö börö so dombua. 1. Börö me fabalisa nono nihalö khö ndra satua ba talifusönia ba zi lö aratö ba tatu manö asöndru dödönia. Tefalua wame'e andre ena'ö lö ilau me'e ba zi haya'ia na no alua walöŵa. Tefe'e ia föna zato ena'ö oroma wa fabalisa nia khö ndra satua ba talifusönia no fabalisa satulö ba lala si sökhi. 2. Mame'e menemene khö nono nihalö sanandrösa ba ngawangawalö hadia ia ba wa'auri niha. Töratöra me fe'asonia ba nomo sanga'i ya'ia tatu manö oya zi fabö'ö zito'ölö i'ila ma ifalua ba nomora samösa.
Samalua fame'e andre ha ira alawe ba zi sambua banua ndra ono nihalö. Ba wamalua ya'ia ba tohare göi nono matua sedöna mangowalu ba ira awönia (lö fao zatua) ba nomo nono nihalö. Menemene nifa'ema ndra'alawe zowatö ba tegönaisi khönia göi börö me ya'ia andrö no tobali sambua fonga'euta khö ndrongania (ono alawe) sedöna i'owalusi.
Fogaoni Uwu
Nifotöi uwu ya'ia da'ö talifusö iramatua nina ma sibaya nono alawe ni'owalu. Fogaoni uwu tebai faoma sura. Famalua ya'ia ba möi nama ba ina nono alawe wogaoni uwu ena'ö möi ira ba ginötö walöwa nonora ma ono mbene'ö nuwu nikaonira. Sito'ölönia, uwu nikaoni ifodiwo zogaoni ya'ira 1 bawi.
Fondröni Bawi Walöŵa
Sara ngaluo fatua lö alua walöŵa ba te'ohe mbawi wangowalu ba nomo zatua ni'owalu ma ono nihalö. Halöŵö da'a tefotöi ia Folau Bawi. Ni'ohe ba ginötö da'ö si lö'ölö'önia 2 (dua) geu mbawi wangowalu ba 1 (sara) ma sageu mbawi tarawatö, ba soguna bö'ö si no tehonogöi. Bawi wangowalu andrö oi bawi nifohu si'ai da'ö. Na tola ba bawi safusi bu si lö faruka la'ala'a. Ba na lö safusi ba tola manö saitö asala no la fatunö ba hasara dödö zi dobua ngambatö. Tola teŵa'ö wa bawi wangowalu andrö no tandra lakhömi ha wa'ebua zamalua falöŵa andrö. Börö da'ö itaria nifotöi bawi wangowalu andrö ba oi bawi ni'ebua'ö samösa ba nomo zatua nono matua.
Fa'atohare Nuwu
Fa'atohare nuwu ba walöŵa sito'ölönia mato sara wongi fatua lö alua walöŵa. Andrö börö da'ö asese alua fa'atohare nuwu endronga ginötöra wa'aso zolau bawi. Ba wa'asora andrö ba ifodiwo ira ono mbawi satua nono nihalö sageu mato 2 (dua) alisi wa'ebua.
Famalua Falöŵa
Famalua falöŵa ba no furugö ffu ngawalö halöŵö ba wangowalu. Ba ginötö da'ö ono matua sangowalu fao nama, ina, ba talifusönia ba niha mbanuara la'ondrasi nomo nono nihalö. Ba wofanöra la'ohe göndra ba saraina ba labözöbözi ba lala wofanöra. Noro danga ni'ohe ba da'ö 7 mbola nafo sanandrösa khö 1. Ina nono alawe (ibu mertua); 2. Uwu; 3. Uwu ndra uwu (paman dari paman); 4. Talifusö nama nono alawe; 5. Banua nono nihalö; 6. Samatörö ba wamareta; 7. Balö ndrela.
Na no larugi mbalö mbanua nono alawe ni'owalu (zowatö) ba lafaondragö ira satua ndra matua ba satua ndra alawe moroi ba mbanua nono nihalö. Latema'ö ira irege moa'ahonoa wetarora föna nomo zowatö.
Halöŵö nifalua aefa da'ö:
Fangowai Tome
Fefu zatua ndra matua ba satua ndra alawe zowatö la'owai dome. Si to'ölönia ira alawe siföföna awena itete ira matua. Na no aefa wangowai ba lalau liwaliwa ira alawe ba lahuhugö ira matua.
Fame'e Afo Dome
Nano aefa wangowai ba itete fame'e afo moroi ba zowatö. Fame'e afo andrö lafaolagö faoma fehede ma hendrihendri. Ösi hendrihendri andrö ba li fangide'ide'ö. Falali mato darua datölu satua moroi ba zowatö wanguma'ö edöna labe'e nafo. Tome sanema afo lafaolagö wehede wa no latema nafo, ba itaria lalu hendrihendri göi simane nilau zowatö. Na no aefa da'ö ba awena labokai labokai mbola nafo ba lalau monganga.
Na no aefa wame'e afo da'a ba tetohugö wame'e bola nafo ni'ohe numönö khö zi dafitu faosatö si no muhonogöi. Sito'ölönia gasagasa wame'e bola nafo da'ö ba tefalua maena faoma fatambai, sowatö ba tome.
Famahö Bawi Wangowalu
Na lö tahataha ba mböŵö si no mu'etu'ö ba lafahö mbawi wangowalu. Sabolö ebua labagi dua, matonga tebe'e ba zo'ono ono alawe, matonga ba nuwu ba nga'ötö nuwu. Si sageu side'ide labagi dua göi, matonga tebe'e ba mbanua nono nihalö ma sowatö ba si matonganai tebe'e ba mbanua zangowalu ma tome.
Ero'ero sageu mbawi ba 1 (sara) gahe tanö-föna fao zinatali (uli) ba zinga na no teheta guli mbeto tebe'e da'ö khö numönö ono matua ma sangowalu ba 1 (sara) gahe tanö-furi ba tambai zola maroi ba gö zo'ono ni'owalu teröi da'ö, te'unagö sitobali diwo ba mböröta wondrugi na so zi manga gahe ma samuli nukha na no aefa walöŵa.
Fahuhuosa Zatua Zowatö ba Satua Dome
Fatua lö awai ba fahuhuo zatua mbanua moroi ba zowatö ba satua mbanua moroi ba dome. Ösi huhuora ya'ia da'ö mangerai böwö si no tebe'e ba zo'ono ni'owalu, ba dalifusö, ba mbanua, ba nuwu, ba nga'ötö nuwu. Sageu mbawi soroi zowatö tobali sumange dome (diwo wemanga). Tefotöi da'ö fanulo mböwö.
Nano awai fefu nifatunö ba satua dome ibe'e ba zatua zowatö zinema zo'ono, ana'a nifotöi Fanunu Manu. Satua ni'owalu i'asogö sambua manu inönö mato 2 (dua) walito guli mbawi nitunu. Tetötöi da'ö Manu Nitunu. Manu ba bawi nitunu andrö la'a ira satu azowatö ba satua dome, satu nuwu ba nga'ötö nuwu. Sinangea manga ha niha si no mangowalu ma si no te'a manu nitunu. Ono matua tebai la'a da'ö.
Itete aefa da'ö ba satua dome ibe'e zinema ana'a ba zatua mabanua ni'owalu sinangea manga'i halöŵö nifotöi Fanika Gera'era Mböwö. Nano aefa da'ö ba satua ndra alawe zowatö lahalö halöŵöra wame'e fehede oroisa khö nono nihalö (ni'owalu) ba he göi khö nono matua sangowalu. Tandrösa gö ni'a ndra alawe tehalö moroi ba mbawi walöŵa sambua figa ba ndra'alawe zowatö ba sambua figa ba ndra'alawe dome.
Ba ginötö da'a te'asiwai göi böwö ba nuwu, ya'ia da'e: Orudua fefu 19 ½ x 4 alisi bawi
Fanika Gera'era Mböwö
Halöwö safuria ba ginötö walöwa ya'ia da'ö fanika gera'era mböwö. Halöŵö da'ö tefaua bakha ba ni'oköli manu. Ifalua da'e satua mbanua sifaudu ba goigoi ba mbanua zowatö. Halöŵö nifalua ya'ia da'ö muzaraini wanötöi ma fangombakha khö numönö fefu döitöi mböwö sitobali fo'ömönia, fefu zi no mube'e ba hadia manö nasa zitoröi yaŵa zi lö-tola-lö mube'e ba ginötönia.
Banuasibohou
Banuasibohou no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2011.
Famangowalu Ono Matua
Fanika Gera'era Mböwö
Tebe'e göi menemene khönia hewisa gamuata sifaudu ifalua na falukha ia khö ndra talifusi wo'omonia (ni'owalu), ira ama, ia, ira sibaya, ira tuania, niha mbanua ma zui na latörö föna nomonia ba zi samuza ma'ökhö. Fefu menemene daö ba mo'ömö ia wamalua. Na lö ifalua ba alua khönia nifotöi asoso gömönia sadahadaha. Eluahania ömpnia si tenga inötö wamu'a ba tola manö lasugi khönia ena'ö ibe'e na no isawö nösi menemene andrö.
Famasao Ni'owalu
Famasao ni'owalu sitö'ölö nia tefalua na no aefa ginötö wangowalu. Tola tefalua mahemolunia ba tola zu ba ginötö bö'ö. Ha wa'ara ginötö wamalua da'e lö goigoinia. Sitobali lohelohe ba ha fa hasara dödö zi dua ngambatö niha, satua zangowalu ba satua ni'owalu.
Simöi ba wamasao ni'owalu andre ba tola manö fefu niha mbanua ba satua. Hiza'i lö möi zatua ni'owalu ba talifusönia. Na so zimöi ba ha si no te'etu'ö ba huhuo zatua ena'ö böi tobali noro dödö numönö ba wame'e sumange.
Fefu zoguna ba walöwa i'otarai wamobörö irege tefasao ni'owalu ba sanga'asogö ya'ia ha satua ma ngambatö nono matua sangowalu. =Gohe-Gohe=
Fanedanu, Somambaŵa
Fanedanu no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2009.
Onozitoli Tabaloho
Onozitoli Tabaloho ya'ia da'ö no sambua desa ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2007.
Esiŵa
Esiŵa ya'ia da'ö no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2002.
Sihare'ö, Somambaŵa
Sihare'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2006.
Orahili, Namöhalu'esiŵa
Orahili no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2010.
Hili'alaŵa, Somambaŵa
Hili'alaŵa no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2013.
Lasara, Namöhalu'esiŵa
Lasara no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2007.
Sitölubanua, Somambaŵa
Sitölubanua ya'ia da'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2003.
Wayback Machine
Wayback Machine no sambua arsip digital ngawalö mbolokha gu'ö nifotöi WWW awö informasi tanö bö'ö ba Internet nifa'anö sambua organisasi sotöi Internet Archive, organisasi si lö mangalui hare ba San Francisco, California. Bolokha Wayback Machine no nifazökhi Brewster Kahle ba Bruce Gilliat ba mangai nösi moroi ba Alexa Internet. Wayback Machine mame ena'ö sangoguna tola mamaigi versi arsip sambua mbolokha gu'ö nifotöi "indeks tiga dimensi."
Wayback Machine tebörögö me 24 Yanuari 1996 ba so na sa irugi ma'ökhö (16/08/2021).
Berua
Berua no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2001.
Oladanö, Somambaŵa
Oladanö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2008.
Sisobahili, Namöhalu'esiŵa
Sisobahili no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2006.
Fodo
Fodo no sambua desa ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2002.
Silimabanua, Somambaŵa
Silimabanua no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2004.
Fodo
Niha mbanua
Molo'ö data statistik moroi ba ndröfi 2019 so 3.035 niha ba desa Fodo, ba gotaluara so 1.588 ndra alawe ba 1.447 ndra matua. Si 3.035 niha andrö tefaböbö ba 632 ngambatö omo, molo'ö zi no mamasa fandru PLN ba nomora.
Ngawalö zoguna ba zato si so
Ba desa Fodo so tölu ngawua zekola SD (sambua negeri ba dombua swasta), bahiza lö hadöi sekola SMP faoma SMA. Iraono SMP ba SMA moroi ba desa da'a lakhamö miyöu ba Gunungsitola Kota we'amöi ba zekola. . Onönöta zoguna ba zato si so ba desa Fodo, ya'ia da'ö öfa menara telekomunikasi nifotöi BTS sanolo wangabölö'ö sinyal hape. . Baero da'ö so lima gangowuloa zohalöŵö ba danö, so 100 niha zi no fao ba gangowuloa andrö.
Faekhu
Faekhu no sambua desa ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2003. Fa'aröu desa Faekhu no 7 km moroi ba Kota Gunungsitoli numalö miyaŵa tanö ba Mbotombawö. Tandra kilo KM 7 andrö so ba wabaliŵa lala te'otarai wabaliŵa lala Miga. So tölu lala soroi ba wabaliŵa andrö. Sara lala sadölö miyaŵa ba Hiligodu Ombölata si lalö mitou ba Nias Barat. Lala si sara tö tanö ba gambölö möi ba Madula ba moroi ba da'e tola mutohugö irege ofeta ba Kota Gunungsitoli sanörö Dahana. Lala tanö ba dakera lumalö ia ba Lölömboli itörö miyaŵa Gombölata Simenari, Fadoro ba tola ofeta göi ba Hiligara. Na mu'o'ö lala tanö ba dakera andrö, ba lö aröu moroi ba wabaliŵa lala andre so wabaliŵa lala si fatu'a ba lala sebua si numalö ba Bandara Binaka.
Siŵalubanua, Somambaŵa
Siŵalubanua ya'ia da'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2002.
Gabungantasua
Gabungantasua no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2012.
Kecamatan Sawö
Sawö ya'ia da'ö no sambua kecamatan ba Kabupaten Nias Utara, Provinsi Sumatra Utara, Indonesia. Kodenia ba wamatörö Indonesia 12.24.02. So khönia 10 desa.
Hiliduruŵa
Hiliduruŵa no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2009.
Sisarahili, Namöhalu'esiŵa
Sisarahili no sambua desa ba Kecamatan Namöhalu'esiŵa, Kabupaten Nias Utara. Kodenia ba wamatörö Indonesia 12.24.05.2005.
Golambanua II
Golambanua II ya'ia da'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2007.
Un Viaggio a Nias
Angolifa nösi
Börö wa'anau sibai gangolifa nösi zura andre, lö mube fefu ba da'e. Ha högö furugö manö nifaogö.
Föfö si dua: Fangoturia
Die Heilkunde der Niasser
Die Heilkunde der Niasser (eluahania Lala Wamadöhö Wökhö ba Ndraono Niha ma abölö sökhi Fangi'ila Ndraono Niha Sanandrösa ba Wamadöhö Fökhö) no sambua mbuku nisura J.P. Kleiweg de Zwaan, samösa dosen ba Universitas Amsterdam si möi ba Danö Niha wolau wangosili'ö ilmiah (ba Li Indonesia penelitian ilmiah). Bua wangosili'ö andrö ya'ia mbuku andre si 293 nga'örö wa'awe'e-we'e fao ba da'ö bakha sambua gambara danö (Li Indonesia peta) ba 43 foto awö gambara. Teraka ia me 1913. Buku andre no buku fondrege tohöna (li Indonesia komprehensif) ba wangozara oi ngawalö wökhö ba Danö Niha me föna, hadia mbörö ngawalö wökhö andrö ba hadia göi lala wamadöhö ya'ia molo'ö fangi'ila Nono Niha.
Angolifa Nösi
So 10 waosatö mbuku andre, tebörögö ba faosatö si sara faoma famareso hadia molo'ö fangera-ngera Nono Niha mbörö ngawalö wökhö, ya'ia da'ö Lowalangi, Lature ba ngawalö zi lö oroma si so fa'abölö yaŵa niha, ba te'asiwai ba faosatö si fulu faoma fa'amate ba hadia zalua khö noso zi mate.
Da'e tou gangolifa nösi mbuku andrö:
Lölömboli, Gunungsitoli Selatan
Lölömboli ya'ia da'ö no sambua desa ba Kecamatan Gunungsitoli Selatan, Kota Gunungsitoli. Kodenia ba wamatörö Indonesia 12.78.02.2005.
Niha mbanua
Molo'ö data statistik moroi ba ndröfi 2019 so 546 niha ba Lölömboli, ba gotaluara so 281 ndra alawe ba 265 ndra matua. . Si 546 niha andrö tefaböbö ba 176 ngambatö omo molo'ö si no mamasa PLN ba nomo. .
Ngawalö zoguna ba zato si so
Ba Lölömboli so sambua sekola SD, sambua SMP fefu Negeri, fa'ato ndraono sekola sodadao ba SD so 66 niha wa'ato, ba sodadao ba SMP so 178 niha wa'ato , samaha'ö ba zekola andre, ba zodadao ba SD fa'atora da 9 niha, ba samahao ba zodadao ba SMP fa'atora 13 niha,. Ba Lölömboli lö hadöi nasa nahia wamareso na so zo fökhö simane rumasaki.
Waö-waö wamatörö
Fanötöi wamatörö ba Lölömboli ma lawa'ö ia ba li Indonesia Satuan Lingkungan Setempat (SLS) ya'ia da'ö dusun, ba hiza so khönia 3 Dusun, Fetaronia nahia göda zalaŵa ya'ia da'ö ba 1.23000° LU ma tanö yöu, ba 97.63280° BT ma ba gatumbukha , fa'ato zifao ba BPD (Badan Permusyawaratan Desa) ya'ia da'ö 30 niha tefaigi moroi ba ndröfi 2018 ofeta 2019, lö fa'atebulö
Hili'orahuatasua
Hili'orahuatasua ya'ia da'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2010.
Telukbengkuang
Telukbengkuang no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2010.
Sifitubanua
Sifitubanua ya'ia da'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2001.
Sisarahili Teluksiabang
Sisarahili Teluksiabang ya'ia da'ö no sambua desa ba Kecamatan Sawö, Kabupaten Nias Utara. Kodenia ba wamatörö Indonesia 12.24.02.2006.
Tionghoa
Tionghoa ma zui Tionghwa (moroi ba Li Hokkien; Hanzi tradisional: 中華; Hanzi sederhana: 中华; Li Pinyin: Zhōnghuá; Pe̍h-ōe-jī: Tiong-hôa) no töi niha si tefaböbö ba soi moroi ba Tiongkok ni'oguna'ö ba Indonesia. Ba wangoguna'ö simane no tefabö'ösi niha Tiongkok, eluahania niha sowanua ba Tiongkok (ba Li Indonesia warganegara), moroi ba niha Tionghoa, eluahania niha si tenga sowanua ba Tiongkok ba hiza nga'ötö soi soroi ba Tiongkok.
Börö da'ö so nifotöi niha Tionghoa Indonesia (niha Indonesia moroi ba soi Tionghoa), Tionghoa Malaysia (niha Malaysia moroi ba soi Tionghoa), Tionghoa Singapura (niha Singapura moroi ba soi Tionghoa) ba tanö bö'önia na.
Tionghoa ma Kehai?
Ba Danö Niha so göi döi Kehai. Ba hiza töi simane da'e fakhili ira ngawalö döi tanö bö'ö simane niha mbae'a, niha mbekhua ba tanö bö'önia na. Eluahania da'a no bua wehede nifotöi informal ba itaria na i fatutu dödö niha wamondrondrongo ya'ia (ba Li Indonesia menyinggung ma ba Li Inggris offensive).
Fagölö ira me föna na niha Gunungsitoli mu'ao ira khö ndra niha moroi ba Nias Tengah lamane, "He niha Gomo!" Ba dödöra tenga sa ha manguma'ö wa niha da'ö moroi ba Gomo ia, ba hiza no lala wango'aya niha moroi ba Nias Tengah. Simanö göi döi Gehai, heŵa'ae no tobali to'ölö la'oguna'ö ia ba gotalua ösa niha. Ba ginötö andre si so ya'ita, töra-töra ba nifotöi kode etika Wikipedia, ta'odödögö wamolakhömi awöda zamösana, fao ba da'ö niha moroi ba soi bö'ö, tenga ha niha moroi ba soida samösa. Andrö wa sinangea lö ta'oguna'ö wehede Gehai ba hiza Tionghoa si tobali tandra wa tafolakhömi ndra talifusöda moroi ba soi Tionghoa. Simanö göi lö takaoni sa'ae niha mbae'a ndra talifusöda moroi ba Tapanuli ma zui niha mbekhua ndra talifusöda moroi ba hulo Batu/niha Bugis.
Mehaga
Mehaga ya'ia no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2005.
Sinarsusua
Sinarsusua ya'ia da'ö no sambua desa ba Kecamatan Somambaŵa, Kabupaten Nias Selatan. Kodenia ba wamatörö Indonesia 12.14.26.2014.
Kecamatan Tugala'oyo
Tugala'oyo no sambua kecamatan ba Kabupaten Nias Utara, Provinsi Sumatra Utara, Indonesia. Kodenia ba wamatörö Indonesia 12.24.08. So khönia 8 desa.
Hilitobara, Susua
Hilitobara no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2015.
Botona'ai
Botona'ai no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2007.
Hili'orudua, Susua
Hili'orudua no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2013.
Hiliwaebu, Susua
Hiliwaebu ya'ia da'ö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2008.
Fabaliŵa'oyo
Fabaliŵa'oyo ya'ia da'ö no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2003.
Balaletoba'a
Balaletoba'a ya'ia da'ö no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2026.
Humene Sihene'asi
Humene Sihene'asi ya'ia da'ö no sambua desa ba Kecamatan Tugala'oyo, Kabupaten Nias Utara. Kodenia ba wamatörö Indonesia 12.24.08.2005.
Sisobahili, Susua
Sisobahili no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2011.
Bintangbaru
Bintangbaru no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2014.
Banuasibohou Silima'ewali
Banuasibohou Silima'ewali no sambua desa ba Kecamatan Bawölato, Kabupaten Nias. Kodenia ba wamatörö Indonesia 12.04.11.2019.
Daodaozanuwö
Daodaozanuwö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2012.
Banuasibohou Botomuzöi
Banuasibohou Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2014.
Hili'ana'a Susua
Hili'ana'a Susua no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2003.
Hili'orahua
Hili'orahua ya'ia da'ö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2004.
Hilihambaŵa Botomuzöi
Hilihambaŵa Botomuzöi no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2009.
Hiliwa'ele I
Hiliwa'ele I no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2003.
Hilidanaya'ö
Hilidanaya'ö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2009.
Hilimboe
Hilimboe ya'ia da'ö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2005.
Angolita paroki ba Keuskupan Sibolga
Dekanat Nias
Dekanat Tapanuli
Hili'adulosoi
Hili'adulosoi ya'ia da'ö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2018.
Hilimbohö
Hilimbohö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2006.
Orahili Susua
Orahili Susua no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2002.
Hilisibohou
Hilisibohou no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2017.
Andrew Beatty (wartawan)
Andrew Beatty (tumbu 1980 ba Dungannon, Northern Ireland  ) ya'ia da'ö no samösa wartawan ba editor. Tehöngö ia börö halöŵönia tobali wartawan Agence France-Presse (AFP) nifataro ba gödo presiden Amerika Serikat White House. Asese göi fao ia ba zi ha'uga wartawan si tola fao ba lala khö presiden ba wakil presiden.
Hilizamurugö
Hilizamurugö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2010.
Andrew Beatty (wartawan)
Föna da'ö Beatty mohalöŵö tobali editor berita Afrika Selatan ba AFP, wartawan AFP sanura zanandrösa ba wasuwöta ba Afrika Utara, wartawan Amerika Latin khö Reuters ba wartawan nifataro ba Brussels khö The Economist.
Te'ebua-bua'ö ba County Tyrone ba County Antrim, Beatty möi ba zekola ba Queen's University Belfast ba isöndra Bachelor of Arts ba filsafat me 2002. No göi kuliah filsafat ia ba University of Salamanca ba antropologi ba Stockholm University.
Hiliwa'ele II
Hiliwa'ele II no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2006.
Orahua Uluzoi
Orahua Uluzoi ya'ia da'ö no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2016.
Mohiliberua Botomuzöi
Mohiliberua Botomuzöi ya'ia da'ö no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2015.
Sifalagö Susua
Sifalagö Susua no sambua desa ba Kecamatan Susua, Kabupaten Nias Selatan. Kodenia ba wamatörö Indonesia 12.14.09.2001.
Baluta
Baluta ya'ia da'ö no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2001.
YouTube
YouTube no sambua mbolokha gu'ö internet si tobali nahia wamazaewe video (gambara digital saliŵa-liŵa) nifasindro me ndröfi 2005. Ba mbolokha gu'ö andre tola lafairö, lafaigi ba lafazaewe niha video. Oya ngawalö video nifairö ba YouTube, so mbalö film, TV ma video musik, he video raradödö (li Inggris entertainment) ba he göi video famahaö (li Inggris educational). Baero da'ö so göi video he sanau ba sadogo-dogo nifairö ero samösa niha.
Video nifairö ba YouTube töra oya moroi khö ndra samösa niha, bahiza so göi nifairö perusahaan media simane BBC, Vevo, Hulu, btn.
Ba mbaŵa November 2006 i'öli YouTube Google ba i'otarai da'ö tobali ia ono perusahaan Google. Fa'ebua mbölinia me i'öli Google 1,6 miliar dolar Amerika. Tuhe gödonia so ba San Bruno, Kalifornia.
Famasindro
Molo'ö nisura ngawalö media, Hurley faoma Chen zamörötaigö YouTube andre me lö lasöndra lala wamaezaewe video nihalöra ba ginötö owasa wemanga ba apartemen Chen ba San Francisco ba mböröta döfi 2005. Awöra, Karim, lö si möi ba gowasa andre ba lö itema wa no irai alua gowasa andrö. Bahiza iŵa'ö Chen wa tohare ide YouTube aefa gowasa wemanga andrö si tobali börö  tohare ba gowuloa da'ö ba hulö manandraŵa ia ba iŵa'ö, lö irai alua gowuloa da'ö, ba iŵa'ö Chen wa söndra wangehaogö YouTube tohare me aefa gowasa wemanga andrö.
Tebörögö YouTube faoma sambua perusahaan teknologi nilaso faoma foko 11,5 juta dolar Amerika Serikat moroi khö Sequoia Capital i'otarai Nov 2005 irugi Apr 2006. Gödo si föföna sibai so yaŵa sambua restoran Jepang faoma restoran pizza ba San Mateo, Kalifornia Töi nahia nifotöi domain  tefa'olo me 14/2/2005.
Video si föföna sibai mufairö ba YouTube ya'ia "Me at the zoo". Bakha ba video da'a oroma Jawed Karim, samösa ba gotalua zamasindro YouTube, si so ba kabu gurifö San Diego. Video da'a lafairö me 24/4/2005 ba irugi ma'ökhö (26/2/2022) no lafaigi ia niha 222 juta kali.
Famanöi
Versi fanandraigö (to'ölö latötöi ia beta) YouTube tefaehagö ba Mei 2005, önö waŵa fatua lö tefasindro resmi YouTube ba Nov 2005. Ba Yul 2006 töra wa'atedou wangoguna'ö niha mbolokha gu'ö andre, irege molo'ö gangombakhata perusahaan, töra 65.000 video nifairö niha ero ma'ökhö ba töra 100 juta zi möi wamaigi video ba YouTube. Molo'ö data riset pasar ni'owuloi comScore.com, No tobali YouTube sohönagö video ba gu'ö fondrege ebua ba Amerika Serikat, irege farahu khönia 43 persen mbolo pasar ba töra 14 miliar video nifaigi niha ba mbaŵa silima 2010. Molo'ö YouTube ero menit tefairö video fa'anaunia fefu 60 jam ba tölu ni'o'öfa video andrö tohare moroi baero Amerika Serikat. Ero waŵa so 800 juta wangondrasi unik ba YouTube. Molo'ö fangerai, ba ndröfi 2007 i'oguna'ö nahia wangirö'ö video YouTube si fagölö ba wa'ebua nahia fefu nösi internet ba ndröfi 2000. Molo'ö Alexa, sangera-ngerai mbosi mbolokha gu'ö ba internet, ba ndröfi 2010 YouTube no tobali bolokha gu'ö nomoro tölu fondrege asese la'ondrasi niha aefa Google ba nomero sara ba Facebook ba nomoro dua. Ba mbaŵa si'önö 2008, sambua zinura ba majalah Forbes mogölöi tödö wa sinöndra YouTube me 2008 arakhagö 200 juta dolar AS moroi ba wama'ema iklan. Ba ndröfi 2012 lahorigö ginötöra ya'ira si möi ba YouTube ba wamaigi video töra ambö 15 menit ero ma'ökhö, ambö moroi ba 4-5 jam nihorigö niha ba Amerika Serikat ba wamaigi TV.
Me Yuni 2006 falulu halöŵö YouTube khö NBC ba wamawa iklan. Ba Nov 2008 lahalö wahasara dödö YouTube, Metro-Goldwyn-Mayer, Lions Gate Entertainment, awö CBS ba wamairö film ba episode televisi safönu fa'anau yaŵa ba YouTube, inönö nahia iklan khö ndra samaigi moroi ba AS nibe'e töi "Shows". Lafalua da'a ba wamalalaŵa khö mbolokha gu'ö simane Hulu, si no mangirö'ö video moroi ba NBC, Fox (Fox Broadcasting Company) faoma Disney (Walt Disney Studios Motion Pictures). Ba mbaŵa sifelezara 2009 ibörögö YouTube wangoroma'ö "Shows" khö ndra samaigi moroi ba Britania Raya ba so mato 4.000 ngawua acara safönu fa'anau moroi khö 60 bisnis si fao. Ba mbaŵa sisara 2010, ifaehagö ba zato YouTube lala ba wosanu film, ba hiza ba mböröta andre ha te'a'asogö ia ba AS, Kanada ba Britania Raya. So töra 6.000 film si tola lasanu.
Me Mar 2010 ibörögö YouTube wangoroma'ö ösi si lö mu'öli (li Indonesia gratis) fao ba da'ö 60 wamaisa kriket ba India. Molo'ö YouTube acara andre no fangoroma'ö acara olahraga fondrege ebua ba internet si föföna sibai si gratis.
Hiligodu, Hilisalaŵa'ahe
Hiligodu no sambua desa ba Kecamatan Hilisalaŵa'ahe, Kabupaten Nias Selatan. Kodenia ba wamatörö Indonesia 12.14.23.2010.
YouTube
Famanöi
Me 31 Maret 2010 ifa'olo YouTube desain mbolokha si bohou ba wame ena'ö aoha wamaigi ya'ia ba ena'ö itugu ara lahorigö ginötöra niha ba mbolokha Youtube. Iŵa'ö Manajer Produk Google Shiva Rajaraman: "Moguna mangawuli ma'ifu furi ba mangehaogö fefu hadia ia." Me Mei 2010 i'ombakha'ö YouTube wa i'oroma'ö töra dua miliar video ero ma'ökhö, arakhagö dua kali wa'oya zamaigi acara ba ginötö nifotöi prime time ba zi tölu TV fondrege ebua ba Amerika Serikat. Me Mei 2011, itutunö YouTube wa töra tölu miliar zangondrasi YouTube ero ma'ökhö. Me Yanuari 2012, iŵa'ö YouTube fa'oya zangondrasi andrö no monönö tobali öfa miliar ero ma'ökhö.
Ba Oktober 2010, iröi Hurley halöŵönia tobali CEO YouTube, tobali ia penasehat perusahaan ba Salar Kamangar tobali CEO.
Me April 2011, iŵa'ö James Zern, samösa teknisi program YouTube, wa 30 persen video si so YouTube no tobali fangali zi 99 persen zangondrasi mbolokha gu'ö andre. Eluahania ha 30 persen video si so ba YouTube nifaigi arakhagö fefu zangondrasi YouTube.
Ba mbaŵa si felezara 2011, media sosial Google+ adölö tefakhai ba YouTube faoma fuka gu'ö Chrome, irege tola lafaigi niha video-video YouTube ba Google+. Ba mbaŵa si felendrua 2011 tefa'olo ba zato khala-khala si bohou YouTube. Anösöla video mufataro ba dalu nga'örö Golayama, simane wama'anö duria ba mbolokha media sosial. I'anema'ö göi te'oroma'ö versi si bohou logo YouTube si so lumö-lumö soyo sabölö ogömi. Da'a wamohouni desain si föföna sibai i'otarai Oktober 2006.
YouTube ba Ono Niha
Iada'e ba no tola ta'alui gofu hadia manö zi fakhai ba nono Niha yaŵa ba YouTube. Na ta'alui "Nias" ba tesöndra oya sibai ngawalö video, he nihaogö Nono Niha ba he göi niha si tenga Ono Niha.
Gofu heza so niha iada'e, he ba kota ba he ba mbanu-banua misa, asala tefakhai ira ba internet ba tola lafairö gofu hadia manö video nihalöra ba mbanua misa. Ba börö me no ato niha sangehaogö video nifairö ba YouTube (asese latötöi ira YouTuber) moroi ba Danö Niha, tola sa'ae tafaigi hadia manö zalua ba Danö Niha yaŵa ba YouTube.
Olanöri, Botomuzöi
Olanöri no sambua desa ba Kecamatan Botomuzöi, Kabupaten Nias. Kodenia ba wamatörö Indonesia 12.04.21.2018.
Bawö'analitasaeru
Bawö'analitasaeru no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2009.
Lasara Idanoi
Lasara Idanoi no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2030.
Ifö Niha
Ifö yaia daö sambua fakake nifake bawemanga si so ba mbawa niha. Ifö dae so dombua ngawalö yaia nifö sisabata (gigi susu) ma töi böönia ifö siaa ba ifö sodadaoma (tetap). Eluaha nifö moloö Kamus Besar Bahasa Indonesia si so ba guö tefoeluaha ia töla sabe'e sino ideide molaa safusi siteoli mowaa ba ngingi.
Guna nifö
Ifö moguna ba wonganga, wangusu, awö ba wamufu gö nibe'e bakha ba mbawa.
Ndroto-ndroto nifö
Ifö tebagi telö ngawalö ndrotondrotonia yaia:
Ngawalö nifö
Ifö daa moguna sibai ia ba monganga gö ba ngawalö nifö si so ba mbawa si fabööböö gunania, simane si so tou andre:
Bawö'ofuloa
Bawö'ofuloa no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2003.
Alitö
Tanömö galitö
Ba Danö Niha ba ginötö meföna tanömö galitö fatua lö so gafi'afi (Li Indonesia korek api, Li Inggris match) la'ogunaö niha mbanua nifotöi "Fuyu". Fuyu tehaogö moroi ba zidua rozi mbalö geu olalu ma zui ma'usö, sara la-toto abolobolo fa'anaunia mato sara ta'io ba lakgao ma'ifu dalunia, ba sisara moroi ba geu sabe'e simane famuwu, siholi, btn, la-toto ni'owulowuloi'ö fa'esolonia mato yai-turu sebua, fa'anaunia mato sambua si'u la'atarö'ö mbalö tanö tou. Moguna zinali ba wamuta enaö alio wa'atefuta mbalö geu sowulowulo nifadagö ba dalu geu sabolobolo nomege, aukhu mbalönia ba bada'ö kalua galitö sitola mufaewua'ö.
So'ewe, Gidö
So'ewe no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2028.